"ኢህወደግ እቲ ፀገም በይኑ ክፈትሖ ኣይኽእልን" ተቓወምቲ ውድባት "ሓደሓደ ሰባት ዘቐረብክዎ ሓሳብ ሰሚዖም እንተይኮነስ፡ ንምንታይ ናብ መቐለ ከይዱ ተኻፋላይ እቲ መድረኽ ኮይኑ ብምባል፡ ኣብ ልዕለይ ፀለመ ሽምን ምፍርራሕን ካብዚ ሓሊፉ ከምዝቐትሉኒ ክገልፁ ጀሚሮም ኣለዉ። 'ክንቀትለካ ኢና'፣ ንብረትካ እውን ክነቃፅሎ' ኢና ይብሉኒ ኣለዉ" ክብሉ እቲ ዘለውሉ ኩነታት ነጊሮምና። ኣብ ፖለቲካዊ ውድቦም ንኩሉ ብመዓረ ምስራሕ ተግባሮም ከምዝኾነ ዝገለፁ ኣይተ ልደቱ ኣያሌው፡ ኣብ መቐለ ኣብ ዝተኻየደ ፎረም ምሕደራ ትግራይ ምስታፎም ግቡእን ንኩሉ ኢትዮጵያዊ ምግልጋል ድማ ስረሖም ከምዝኾነ ይዛረቡ። "ኣነ ዝፈልጦ፡ መቐለ ኣካል ኢትዮጵያ ምዃና እዩ። ኣብኡ ዘሎ ህዝቢ ኢትዮጵያዊ እዩ። ኣነ ከኣ ኣብ ሕብረ ብሄራዊ ውድብ ስለዘለኹ፡ ክልል ኣምሓራ ፣ ትግራይ፣ ሶማሌ ኣዲስኣበባ ኢለ ክፈሊ ኣይኽእልን። ንኩሉ ኢትዮጵያዊ እየ ዝቃለስ። ናብ መቐለ ከይደ እንተተቓለስኩ ድማ ስረሐይ እዩ" ክብሉ ንቢቢሲ ተዛሪቦም። ኣብታ ሃገር ብዛዕባ ፍቕሪን ሰላምን ኣብ ዝስበኸሉ እዋን ከምዚ ዝበለ ምፍርራሕ ክበፅሖም ምኽኣሉ፡ ኣብታ ሃገር ዓሌታዊ ኣተሓሳስባ ምህላዉ ዘርእይ ከምዝኾነ ይሕብሩ። "እዚ ንምንታይ ገይርካ ብዝብል ዓሌታዊ አተሓሳስባ ንዓይ ምፍርራሕ፡ ሕዚ እውን ሰላምን ፍቕርን ኣብ ዝስበኸሉ ግዘ ፡ ክንደየናይ ፅልኣትን ኣኽራርነትን ዘለዎም ሓይልታት ከምዘለዉ ዘርእይ እዩ። እዚ ድማ ዘሕዝን እዩ" ኢሎም። ኣይተ ልደቱ ነዚ ምፍርራሕ ይፍፅሙ ኣለዉ ዝበልዎም ኣካላት፡ ንህይወት ሰባት ዘስግኡን ነፃነት ሰባት ነፃነት ዘስእኑን ከምዝኾኑ እዮም ዝገልፁ። "ኣነ ከምዝርድኣኒ ግን ንሕና ኮንና መላእ ህዝቢ ኢትዮጵያ፡ ን27 ዓመታት ዝተቓለሰን ሕዚ እንርእዮ ንዘለና ሰናይ ለውጢ ንምርኣይ ዝበቓዕና ዝሐሸ ነፃነት ንምርካብ እዩ። ዝነበረና ንምስኣን ኣይኮነን።" ክብሉ ኣረዲኦም። እዚ ናይ ለውጢ ከይዲ ዘይተርድኦም ኣኽረርቲ ሓይልታት ግና ብመንፈስ ዓሌታውነት ከምዚ ዓይነት ፖለቲካዊ ጫፍ ብምሓዝ፡ ህይወት ሰባት ኣብ ሕቶ ዘእትውሉ ኩነታት እዩ ተፈጢሩ ዘሎ " ብምባል ነቲ ህልው ኩነታት የብርሁ። ስለዝኾነ ድማ፡ እዚ ህልዉ ኩነታት ክሳብ ዝልወጥ ካብ ፖለቲካ ንምርሓቕ ከም ዝተገደዱ'ውን ኣፍሊጦም። "ብብርኪ ውድብ ዘበርክቶ እጃም ክሳብ ዘየለ ፡ ሓሳበይ ብናፅነት ንምግላፅ እንትፍትን ድማ፡ ከምዚ ዓይነት ንህይወት ዘስግእ ምፍርራሕ እንድሕር ዝበፅሐኒ ኮይኑ፡ ነገራት ክሳብ ዝልወጡን ዝሰኽኑን፡ ካብ ዝኾነ ይኹን ፖለቲካዊ ተሳትፎ ንባዕለይ ንምዕቃብ ኣድላይ ኮይኑ ረኺበዮ ኣለኹ" ኢሎምና፡ ኣይተ ልደቱ፡ ዝመፅእ ፖለቲካዊ ኣተሓሳስባ እታ ሃገርን ብድሆታትን ክስተኻኸሉ ብምትስፋው። " እዚ ማለት ግና ንዘልኣለም ካብ ፖለቲካ ክወፅእ እየ ማለት ኣይኮነን። ፖለቲካ ብጣዕሚ እየ ዝፈትው፤ ደልየዮ ነብሰይ ደስ ኢልዋ ዝሰርሖ እዩ። በዚ ድማ ኣብ ህይወተይ ካብ ፖለቲካ ክወፅእ እየ ኢለ ኣይሓስብን።" ኣይተ ልደቱ ኣያሌው፡ ካብ ፖለቲካ ንባዕሎም ንከግልልሉ ዝገበሮም ካልእ ምኽንያት ድማ ውድቦም ኢዴፓ ንክበታተን ዝተገበረ ኣካይዳ ከምዝኾነ ሓቢሮም። እዋናዊ ቅልውላዋትን ኣዲስ ኣበባን ማእኸላይ መንግስቲ ኣብ ቀራና መገዲ "ከም ውድብ ናብ ፖለቲካዊ ቃልሲ ክንመፅእ ንኽእል፡ እቲ ክንፈርስ ዝገበረ ቦርድ መረፃ እታ ሃገር፡ ንባዕሉ እንተፈሪሱ ጥራሕ እዩ። እዚ ቦርድ መረፃ እዚ እንተዘይፈሪሱ፡ ዳግማይ ደኺምና፣ ሓድሽ ውድብ ኣጣይሽና፡ ካብዚ ዘይሕጋዊ ትካል ሕጋዊ ኣፍልጦ ክንሓትት ኣይንኽልን" ኢሎም። እቲ ቦርድ መረፃ ዝፈርስ እንተኾይኑ ግን፡ ዳግማይ ሓድሽ ውድብ ኣጣይሾም ክቃለሱ ከምዝሓስቡ ዝገለፁ ኣይተ ልደቱ፡ ኩነታት እንተተስተኻኺሎም፡ ናብ መስመር ቃልሲ ክምለሱ ከምዝኽእልሉ እዮም ሓቢሮምልና። ክሳብ ሽዑ ከም መማፂ ዝሰድዎ ስጉምቲ፡ ንባዕሎም ካብ ዝኾነ ይኹን ፖለቲካዊ ተሳትፎ ምቑጣብ ዝብል እዩ። "ካብዚ ብተወሳኺ እዚ ሕዚ ተፈጢሩ ዘሎ ስምዒታዊ ፖለቲካዊ ኩነታት ሃዲኡ፡ ሰባት ክደማመፅሉን ሓሳቦም ብኣግባቡ ክገልፅሉን ዝኽእሉ ኩነታት እንተፈጢሩ ፡ ናብ ቃልሲ ዘይምለሰሉ ኩነታት የለን። ሕዚ ዘሎ ኩነታት ግና ነዚ ዝጥዕም ኮይኑ ኣይረኸብክዎን።" ኢሎም። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
